**Orientacions per a preparar la Filosofia de J.S. Mill.**

Benvolgudes i benvolguts, a continuació us proposem una guia, a través de diferents recursos, per introduir-vos a la filosofia de J.S. Mill.

1. **Nota informativa sobre els textos**

Els textos que entraran a les PAU, i a partir dels quals proposarem més endavant el proper exercici, són els que segueixen:

* *L’utilitarisme*, seccions II i IV.

Al *moodl*e podeu trobar-ne una selecció: “Alguns textos de Mill”.  
També en el següent enllaç (inclosa la secció III):  
<https://blocs.xtec.cat/enraonar/files/2011/08/MILL-UTILITARISME-II-III-IV-CAT.pdf>

1. **Visualització de tutorials**

Pel que fa a l’ordre d’estudi en aquesta introducció a la filosofia de Mill, podríem començar visualitzant l’esquema de la Lluna Pineda:

<https://youtu.be/QW5En6K83u4>

Observareu que en aquest se centra en la seva **moral utilitarista**, que és precisament el tema central dels textos que entraran a la tasca i a les PAU.

De totes maneres, caldria reforçar la teoria moral utilitarista amb les **implicacions polítiques** del mateix autor, en què les consideracions sobre la **justícia** i la **llibertat** són fonamentals. La Lluna Pineda procura d’establir aquests lligams en el següent tutorial:

<https://youtu.be/aDIa_CtOd3g>

En línies generals, també trobareu una explicació a “educatina”: <https://youtu.be/GM433Hg84EM>. Sabeu que a la xarxa podeu trobar molts d’altres enllaços.

1. **Lectura d’apunts i documents**

Pel que fa als recursos materials, en format paper, podeu acudir a:

* *Manual* de curs: hi trobareu una síntesi que cal complementar amb els documents del *moodle*.
* Al *moodle*, hi hem penjat un arxiu titulat “Apunts J.S. Mill”, en què hi trobareu els aspectes fonamentals de l’utilitarisme. En aquest document és important que llegiu, ni que sigui de passada, els aspectes introductoris i biogràfics, ja que us ajudaran a situar-vos davant la filosofia de Mill. **No cal incidir en l’apartat en què es refereix al coneixement**. Tot seguit trobareu un parell de documents en què s’analitzen els capítols de l’obra “*L’utilitarisme*”, un primer que resumeix els quatre capítols: “Lectura capítols utilitarisme (J.Costa)”, i un segon que ho fa sobre el tercer: “utilitarisme, coment. cap III i comparatives (Alcoberro)” . I, finalment, a banda d’un document que ens parla de la *llibertat*, trobareu un *power* general de la seva filosofia.

1. **Comparatives**

Com ja sabeu, a la xarxa podreu trobar diferents comparatives entre l’ètica de Mill i “d’altres ètiques”:

Kant–Mill: <https://www.filoselectivitat.cat/kant/comparacions/kant-stuart-mill/>

Epicur-Kant-Bentham-Mill: <https://www.slideshare.net/dfernan9/comparar-epicur-kant-bentham-amb-mill>

En aquests enllaços ja podeu adonar-vos que són viables les comparatives de Mill amb autors com Epicur, Kant o el seu padrí, Jeremy Bentham (pare de l’utilitarisme). A banda d’aquests enllaços i d’altres, trobareu alguna relació al *Manual* (sobretot amb Bentham) i en els documents a d’alt esmentats: “utilitarisme, coment. cap III i comparatives (Alcoberro)” (tant amb Bentham com amb Kant).

**Notes**

* La preparació orientativa d’aquest autor és d’una setmana. A partir d’aquesta us faríem entrega de l’oportuna tasca.
* Ànims!!!, que ja anem enllestint el curs de filosofia...

Esperem que estigueu bé!!

Lluïsa i Joan